Boschhoek-plaas aanval, Modimolle | SAUK.co.za - Nuus.info
Boschhoek-plaas aanval, Modimolle
'n Man is vroeg Donderdagoggend op 'n plaas buite Modimolle (Nylstroom) in Limpopo deur vier rowers aangeval.
Die man (56), wie se naam weens veiligheidsredes weerhou word, het beserings aan sy gesig opgedoen toe een van die mans hom met 'n skerp voorwerp gesny het, sê kol. Moatshe Ngoepe, polisiewoordvoerder in Limpopo.
Vier mans het omstreeks 03:00 'n venster van die huis op die Boschhoek-plaas gebreek. Hulle het so by die huis ingekom.
Hulle het die man wat geslaap het met vuurwapens aangehou en die huis geplunder.
Ngoepe sê die man is in die aanval beseer.
Die rowers het met huishoudelike ware, selfone en die man se wit Mazda Drifter-bakkie met die registrasienommer DLG 988 L gevlug.
Die plaaslike gemeenskapsveiligheidsforum (GPF) vermoed die rowers het in die rigting van Pretoria gevlug.
Die beseerde man is na 'n nabygeleë hospitaal gevat.
Die polisie is besig met 'n reuse-soektog na die rowers. Enigiemand met inligting kan die polisie se noodnommer 10111 skakel.
Categories: Afrikaans, Afrikaner, Boer, Boere, geweld, Inligting, Nuus, plaasaanvalle, SA-nuus
Tags: aangeval, aanvaller, aanvallers, afrikaans, Afrikaanse, Afrikaanse Nuus, Afrikaner, Berig, Boschhoek-plaas, Info, land, Limpopo, misdaad, Modimolle, Nuus, Nylstroom, Plaasaanval, plaasaanvalle, plaasaanvallers, South Africa, Suid Afrika, Wit